ผลิตภัณฑ์สินเชื่อโครงการบ้านล้านหลัง คว้ารางวัลผลิตภัณฑ์และบริการยอดเยี่ยมแห่งปี
ผลิตภัณฑ์สินเชื่อโครงการบ้านล้านหลัง คว้ารางวัลผลิตภัณฑ์และบริการยอดเยี่ยมแห่งปี ในกลุ่มการเงินการธนาคารและการลงทุน
2 ธ.ค. 2564

นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เข้ารับรางวัล“BUSINESS+ PRODUCT OF THE YEARS AWARD 2021” โดยผลิตภัณฑ์สินเชื่อโครงการบ้านล้านหลัง ได้รับการสำรวจให้เป็นผลิตภัณฑ์และบริการยอดเยี่ยมแห่งปี ในกลุ่มการเงินการธนาคารและการลงทุน โดยมีนายนุรักษ์ มาประณีต องคมนตรี ให้เกียรติเป็นประธานในพิธีมอบรางวัลซึ่งนิตยสาร Business+ ร่วมกับ วิทยาลัยการจัดการ มหาวิทยาลัยมหิดล ได้จัดให้มีพิธีมอบรางวัลดังกล่าวขึ้นเพื่อเชิดชูเกียรติองค์กรที่จัดทำผลิตภัณฑ์และบริการที่อยู่ ในใจของผู้บริโภคในแต่ละประเภท โดยผ่านการคัดเลือกสำรวจ และวิจัยตลาดตามหลักวิชาการจากผู้เชี่ยวชาญ รวมถึงได้รับคะแนนโหวตจากผู้บริโภค ซึ่งถือเป็นแบบอย่างแห่งความสำเร็จแก่องค์กรธุรกิจในการสร้างแรงขับเคลื่อนพัฒนาสินค้าหรือบริการที่ตอบโจทย์ความต้องการของผู้บริโภคยุคใหม่ต่อไป


ทั้งนี้ พิธีมอบรางวัลดังกล่าวจัดขึ้น ณ ห้องบอลรูม สวิสโซเทล เลอ คองคอร์ด กรุงเทพฯ เมื่อวันที่ 2 ธันวาคม 2564